CELEX: 31987R2722
Language: el
Date: 1987-09-10 00:00:00
Title: Κανονισμός (ΕΟΚ) αριθ. 2722/87 της Επιτροπής της 10ης Σεπτεμβρίου 1987 για λεπτομέρειες εφαρμογής των ειδικών μέτρων σχετικά με ορισμένα μεταποιημένα προϊόντα με βάση το έλαιο στην Ισπανία

Avis juridique important

|

31987R2722

Κανονισμός (ΕΟΚ) αριθ. 2722/87 της Επιτροπής της 10ης Σεπτεμβρίου 1987 για λεπτομέρειες εφαρμογής των ειδικών μέτρων σχετικά με ορισμένα μεταποιημένα προϊόντα με βάση το έλαιο στην Ισπανία  

Επίσημη Εφημερίδα αριθ. L 261 της 11/09/1987 σ. 0009 - 0010

***** ΚΑΝΟΝΙΣΜΟΣ (ΕΟΚ) αριθ. 2722/87 ΤΗΣ ΕΠΙΤΡΟΠΗΣ  της 10ης Σεπτεμβρίου 1987  για λεπτομέρειες εφαρμογής των ειδικών μέτρων σχετικά με ορισμένα μεταποιημένα προϊόντα με βάση το έλαιο στην Ισπανία  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 2112/87 του Συμβουλίου της 13ης Ιουλίου 1987 που θεσπίζει τα μέτρα σχετικά με ορισμένα μεταποιημένα προϊόντα με βάση το έλαιο στην Ισπανία (1), και ιδίως το άρθρο 2,  Εκτιμώντας:  ότι ο κανονισμός (ΕΟΚ) αριθ. 2112/87 προβλέπει ότι το ποσό της εισφοράς που προβλέπεται στο άρθρο 14 του κανονισμού (ΕΟΚ) αριθ. 1183/86 της Επιτροπής της 21ης Απριλίου 1986 που θεσπίζει τις λεπτομέρειες του καθεστώτος ελέγχου των τιμών και τις ποσότητες που τίθενται στην κατανάλωση στην Ισπανία ορισμένων προϊόντων του τομέα των λιπαρών ουσιών (2), όπως τροποποιήθηκε τελευταία από τον κανονισμό (ΕΟΚ) αριθ. 1662/87 (3), το οποίο ποσό εισπράττεται στην Ισπανία κατά την αγορά των ελαίων που προορίζονται για την παραγωγή σάλτσας μαγιονέζας και άλλων λεπτών σαλτσών, μπορεί να αποδοθεί στις επιχειρήσεις που το έχουν χρησιμοποιήσει και έχουν υποβάλει σχετική αίτηση·  ότι, προκειμένου να καθοριστούν οι ποσότητες ελαίου που μπορούν να επωφεληθούν από την απόδοση, πρέπει να καθοριστεί, κατ' αποκοπή, η περιεκτικότητα σε έλαιο των προϊόντων που αναφέρονται στο άρθρο 1 του κανονισμού (ΕΟΚ) αριθ. 2112/87·  ότι πρέπει να καθοριστούν οι λεπτομέρειες σχετικά με την απόδοση της επιστροφής·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεων Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Προκειμένου να ληφθεί η απόδοση της επιστροφής που προβλέπεται στο άρθρο 14 του κανονισμού (ΕΟΚ) αριθ. 1183/86, οι επιχειρήσεις που παράγουν τα προϊόντα που αναφέρονται στο άρθρο 1 του κανονισμού (ΕΟΚ) αριθ. 2112/87 υποβάλλουν δήλωση για τη μηνιαία παραγωγή εντός των δεκαπέντε ημερών που έπονται του σχετικού μηνός, σύμφωνα με το υπόδειγμα που εμφαίνεται στο παράρτημα ΙΙ.  2. Η εισφορά που αποδίδεται είναι εκείνη που ισχύει τον μήνα κατά τον οποίο υποβλήθηκε η δήλωση παραγωγής.  Άρθρο 2  Για τον καθορισμό των ποσοτήτων ελαίου που δικαιούνται αποδόσεως και εντός του ορίου των ελαίων για τα οποία έχει καταβληθεί εισφορά και έχουν αγορασθεί από την επιχείρηση που τα χρησιμοποιεί, η περιεκτικότητα σε έλαιο των προϊόντων που αναφέρονται στο άρθρο 1 του κανονισμού (ΕΟΚ) αριθ. 2112/87 που λαμβάνεται υπόψη είναι εκείνη που εμφαίνεται στο παράρτημα Ι.  Άρθρο 3  1. Η Ισπανία λαμβάνει τα αναγκαία μέτρα ελέγχου ώστε να εξασφαλίζεται η ορθή εφαρμογή των διατάξεων που αναφέρονται στον παρόντα κανονισμό.  2. Για τους σκοπούς του ελέγχου, η επιχείρηση τηρεί ξεχωριστά λογιστικά βιβλία για το έλαιο που είναι ενσωματωμένο στα προϊόντα που αναφέρονται στο άρθρο 1 του κανονισμού (ΕΟΚ) αριθ. 2112/87 και για τα προϊόντα που λαμβάνονται από το έλαιο αυτό, κατανεμημένα στις τρεις ομάδες που προβλέπονται στο παράρτημα Ι.